JESU  VIDNESBYRD  ER  PROFETIENS  AAND 


NUMMER   12 


15.  JUNI  1924 


73.  AARGANG 


FORUDSIGELSER  I  BIBELEN   OM 
MORMONS  BOG. 

(Af  Joseph  Fielding  Smith,  en  af  de  Tolvs  Raad,  i  »Jmp.  Era«.) 


»Vide  I  ikke,  at  to  Folks  Vidnesbyrd  bevidne 
for  eder,  at  jeg  er  G,ud,  og  at  jeg  ihukommer 
eet  Folk,  saavel  som  et  andet.«  (2  Nephi  29:  8.) 

Paa  den  Tid,  da  Babelstaarnet  blev  bygget,  forte  Herren  en 
Koloni  til  det  vestlige  Fastland  og  gav  den  sin  Lov  til  en 
Rettesnor.  Disse  Folk  havde  Fremgang  og  formerede  sig  og 
blev  til  en  stor  Nation,  der  besad  Landet  til  omkring  600  for 
Kr.,  da  de  blev  odelagte  paa  Grund  af  deres  Ugudelighed. 
Omtrent  ved  den  Tid,  da  deres  Tilintetgorelse  fandt  Sted,  forte 
Herren  andre  Kolonier  af  Israeliter  fra  Jerusalem  til  Amerika 
og  gav  Landet  til  dem  som  en  Arvelod.  De  beboede  Landet  til 
det  femte  Aarhundrede,  da  Størstedelen  af  dem  blev  ud- 
ryddede under  store,  indbyrdes  Krige.  De,  der  blev  tilbage, 
forbandedes  med  en  mork  Hud  og  sank  ned  til  Barbari,  idet 
de  deltes  i  Stammer  eller  Nationer  og  spredte  sig  over  Landet. 

Disse  Folk  var  hojligen  velsignede  af  Herren,  medens  de 
levede   i  Overensstemmelse  med  hans  Vilje.   Deres  Profeter 


178 

underviste  dem  om  Frelsens  Principper  og  profeterede  under 
den  Helligaands  Indflydelse.  Disse  Profetier  og  Lærdomme 
blev  optegnede  paa  holdbare  Plader  af  Guld  eller  andre  Me- 
taller, der  kunde  bevares  ned  gennem  Tiderne.  Disse  Opteg- 
nelser skulde,  ifølge  Profeternes  Forudsigelser,  komme  frem 
i  de  sidste  Dage  som  Røsten  af  en,  der  taler  fra  Støvet,  fra 
forlængst  henrundne  og  glemte  Tider,  og  skulde  forkynde  for 
»baade  Jøde  og  Hedning«,  at  Jesus  er  Kristus,  Guds  Søn. 

Nephi,  en  af  de  første  Profeter  i  den  israelitiske  Koloni, 
forudsagde  næsten  seks  hundrede  Aar  før  den  kristne  Tids- 
regning, at  Optegnelserne  indeholdende  hans  Folks  Historie 
skulde  komme  frem  af  Jorden  paa  en  Tid,  da  Folket  skulde 
»fornægte  Guds,  den  Israels  Helliges  Kraft«  og  skulde  sige: 
»Lytter  til  os  og  horer  vor  Lærdom,  thi  se,  der  gives  ingen 
Gud  i  Dag,  thi  Herren  og  Genioseren  har  fuldbragt  sin  Ger- 
ning, og  han  har  givet  sin  Magt  til  Menneskene.«  Endvidere 
skulde  mange  af  dem  sige,  naar  der  blev  givet  dem  en  Bog 
indeholdende  Folkenes  Historie  paa  den  vestlige  Halvkugle: 
»En  Bibel!  en  Bibel!  vi  have  en  Bibel,  og  der  kan  ikke  være 
nogen  anden  Bibel.« 

Som  Følge  af  denne  Holdning  overfor  den  nye  Optegnelse 
har  Herren  lovet  at  stadfæste  Bogens  Ord  ved  »saa  mange 
Vidners  Mund,  som  ham  synes  godt,  og  Vé  den,  som  forkaster 
Guds  Ord«.  Paa  den  Tid,  da  disse  Ting  skulde  finde  Sted,  vil 
Herren  skride  til  at  gøre  »en  forunderlig  Gerning  og  et  Vid- 
under«, hvilken  skal  staa  som  et  Vidnesbyrd  mod  alle  dem, 
som  søge  »at  skjule  deres  Anslag  for  Herren«.  Endvidere 
skulde  denne  nye  Skriftsamling  være  et  Vidne,  ikke  alene 
om  Kristus  og  indeholde  det  evige  Evangelium,  men  skulde 
ogsaa  være  et  Vidne  om  de  jødiske  Skrifter  —  Bibelen;  og 
disse  to  Optegnelser  skulde  sammenføjes  til  et  i  Vidnesbyrdet 
om  det  evige  Evangelium,  ifølge  Profetier  udtalte  af  Nephi, 
Lehi  og  af  Joseph,  Israels  Son.  Som  et  saadant  Vidne  staar 
disse  to  Optegnelser  i  Dag,  og  alle,  som  forkaster  deres  Vid- 
nesbyrd, vil  paadrage  sig  Fordømmelse. 


179 

Det  er  rimeligt  at  tro,  at  dersom  Mormons  Bog  indeholder 
Budskabet  om  Frelse  givet  til  Fortidens  Beboere  af  det  vest- 
lige Fastland  og  som  et  Vidne  om  Bibelen,  maa  der  ogsaa 
være  inspirerede  Udtalelser  i  Bibelen,  der  vidner  om  Mormons 
Bog.  Dersom  der  ingen  saadanne  Henvisninger  fandtes,  vilde 
det  være  en  alvorlig  Mangel,  hvad  Beviserne  for  Sandheden  af 
Nephiternes  Optegnelser  angaar.  Der  er  imidlertid  mange  Ud- 
talelser af  denne  Slags  i  Bibelen,  og  nogle  af  de  vigtigste  af 
disse  skal  her  fremføres. 

I  de  Velsignelser,  som  Israel  gav  til  sin  Son  Joseph  og  sine 
Sonnesonner  Efraim  og  Manasse,  findes  et  hojst  sandsynligt 
Bevis  for,  at  de  skulde  arve  et  Land  langt  fra  Jerusalem  og 
blive  meget  talrige.  Det  blev  lovet  Joseph,  at  hans  Arv  skulde 
blive  »indtil  de  evige  Hojes  Grænser«;  og  at  han  var  »en  Kvist 
paa  det  frugtbare  Træ  ved  Kilden;  Grenene  gaa  op  over  Mu- 
ren«. Han  skulde  endvidere  modtage  en  større  Arvelod  end 
sine  Forfædre,  til  hvem  Palæstinas  Land  blev  givet.  (l.Moseb. 
49:  22—26.) 

Mormons  Bog  er  en  Beretning  om  Josephs  Efterkommere, 
der  blev  fort  over  de  »store  Vande«  for  at  arve  det  vestlige 
Fastland,  bestemt  til  at  blive  et  udvalgt  Land  fremfor  alle 
andre  Lande.  I  Palæstina  kunde  disse  Velsignelser  sikkert 
ikke  opfyldes.  Joseph  og  hans  Sønner  blev  ikke  til  talrige 
Folkeslag  der;  Efraim  og  Manasse  modtog  ikke  en  større  Arv 
i  Palæstina  end  de  andre  af  Israels  Stammer.  Der  blev  den 
højeste  Ære  først  tildelt  Benjamin  og  derefter  Juda.  I  Ame- 
rika gik  alle  disse  Lofter  i  Opfyldelse,  da  Josephs  Efter- 
kommere kom  i  Besiddelse  af  det  Land,  der  var  givet  dem 
som  en  Arv. 

Der  er  mange  Henvisninger  i  Bibelen  til  Zion  som  et  fra 
Jerusalem  særskilt  Land  eller  Sted.  Saadanne  Skriftsteder 
findes  i  Esajas  andet  og  Mika  fjerde  Kapitel.  Det  vilde  være 
Daarskab  at  sige,  at  disse  Hentydninger  til  Zion  var  til  Højen 
i  Jerusalem,  hvor  David  boede.  I  ny  Aabenbaring  har  Herren 
tilkendegivet,  at  det  amerikanske  Fastland  er  Zion.  Der  vil 

Zions  Stad,  det  nye  Jerusalem,  blive  bygget.  Disse  Profetier  er 
tydeligt  fremsatte  i  Mormons  Bog  og  er  i  fuldkommen  Over- 
ensstemmelse med  Bibelens  Skrifter. 

Ezekiel  saå  i  et  Syn  den  store  nephitiske  Nation,  Josephs 
Hus,  da  han  ved  Profetiens  Aand  skrev  angaaende  Sammen- 
føj elsen  af  Josephs  Optegnelse  med  Judas.  Disse  Ord,  der  er 
meget  betydningsfulde,  lyder  saalebles: 

»Og  Herrens  Ord  kom  til  mig  saalunde: 

Og  du  Menneskesøn!  tag  dig  et  Stykke  Træ  og  skriv  derpaa:  for 
Juda  og  for  hans  Medbrødre  af  Israels  Børn;  og  tag  et  andet  Stykke 
Træ  og  skriv  derpaa:  for  Joseph  —  det  er  Efraims  Træ  —  og  for 
hele  Israels  Hus,  hans  Medbrødre. 

Og  føj  dem  sammen,  det  ene  til  det  andet,  for  dig  til  eet  Stykke 
Træ,  for  at  de  blive  til  eet  i  din  Ha  and. 

Og  naar  det  Folks  Børn  sige  til  dig:  vil  du  ikke  give  os  til  Kende, 
hvad  du  mener  med  disse  Ting. 

Da  sig  til  dem:  saa  siger  din  Herre,  Herre:  se.  ieg  vil  tage  Jo- 
sephs Træ,  som  er  i  Efraims  Haand,  og  Israels  Stammer,  hans 
Medbrødre,  som  jeg  sætter  derpaa,  samt  Judas  Træ,  og  jeg  vil  gøre 
dem  til  eet  Stykke  Træ,  og  de  skulle  være  eet  i  min  Haand. 

Og  de  Stykker  Træ,  som  du  skriver  paa,  skulle  være  i  din  Haand 
for  deres  Øjne.« 

Det  er  ganske  indlysende,  at  Bibelen  er  Juda  Træ  eller 
Optegnelse;  endvidere,  at  den  ikke  indeholder  nogen  Beret- 
ning om  de  Nationer,  der  skulde  komme  af  Efraim  og  Ma- 
nasse.  Dette  Stykke  Træ  eller  denne  Optegnelse  maa  soges 
andre  Steder.  Og  om  ikke  i  Amerika,  hvor  da?  Nogle  har 
fremsat  den  Paastand,  at  Bibelen,  som  vi  har  den  i  Dag,  op- 
fylder denne  Profeti;  og  at  Befalingen  til  Ezekiel  var  af 
lokal  Beskaffenhed,  idet  han  skulde  skrive  for  de  to  Nationer, 
Juda  og  Israel,  forene  de  to  Beretninger  og  holde  dem  frem 
for  Folket  paa  hans  Tid.  En  nærmere  Overvejelse  af  denne 
Profeti  lærer  os  imidlertid,  at  denne  Sammenforelse  af  Op- 
tegnelserne skulde  finde  Sted  i  de  sidste  Dage  og  ikke  paa 
Ezekiels  Tid,  thi  Herren  befaler  ham  videre  som  følger: 

»Og  tal  til  dem:  saa  siger  den  Herre,  Herre:  se,  jeg  tager  Israels 
Børn  ud  fra  Hedningerne,  hvor  de  vandre,  og  jeg  vil  samle  dem 
trindt  omkring  fra  og  lade  dem  komme  til  deres  Land. 

Og  jeg  vil  gøre  dem  til  eet  Folk  i  Landet  paa  Israels  Bjerge,  og 

een  Konge  skal  være  Konge  for  dem  alle,  og  de  skulle  ikke  yder- 
mere være  tvende  Folk  og  ej  ydermere  dele  sig  i  to  Riger  frem- 
deles. .  .  . 

Og  Hedningerne  skulle  fornemme,  at  jeg  er  Herren,  som  helliger 
Israel,  naar  min  Helligdom  bliver  midt  iblandt  dem  evindeligt.« 

Joseph,  Israels  Son,  forudsagde  mange  Ting  vedrørende 
sine  Efterkommere  paa  det  vestlige  Fastland.  Det  berettes  i 
tredie  Kapitel  af  anden  Nephis  Bog,  at  Herren  sagde  til  ham: 

»Derfor  skal  dine  Lænders  Frugt  skrive,  og  Juda  Lænders  Frugt 
skal  skrive;  og  det,  der  skal  skrives  ved  dine  Lænders  Frugt,  og 
ligesaa  det,  der  skal  skrives  ved  Juda  Lænders  Frugt,  skal  fojes 
tilsammen  for  at  tilintetgøre  falske  Lærdomme  og  afskaffe  Splid 
samt  oprette  Fred  iblandt  dine  Lænders  Frugt,  og  i  de  sidste  Dage 
bringe  dem  til  Kundskab  om  mine  Pagter,  siger  Herren.« 

En  betydningsfuld  Udtalelse  i  Ezekiels  Profeti  er  denne,  al 
Josephs  og  hans  Medbrødres  Træ  skulde  være  i  Efraims 
Haand.  Efraim  skulde  staa  som  Hovedet  for  Israels  Stammer 
i  de  sidste  Dage,  ifølge  sin  Fodselsret.  Joseph  Smith,  til  hvem 
Nephiternes  Optegnelser  blev  overgivne,  og  som  oversatte 
dem,  er  af  Efraim  Stamme.  Dette  har  Herren  tilkendegivet. 
Ligeledes  er  dette  Tilfældet  med  de  fleste,  der  har  modtaget 
Evangeliet  i  denne  Uddeling.  Josephs  Træ  er  saaledes  i 
Efraims  Haand  og  af  ham  forenet  med  Juda  Træ,  Bibelen,  en 
Opfyldelse  af  Ezekiels  Profeti. 

En  af  de  mest  betydningsfulde  Forudsigelser  vedrorende 
Mormons  Bog  findes  i  det  29.  Kapitel  af  Esajas.  Profeten  taler 
her  om  et  Folk,  der  skulde  være  som  Ariel,  den  Stad,  hvor 
David  boede.  Det  skulde  have  Sorg  og  Bedrøvelse,  blive  for- 
nedret til  at  tale  fra  Jorden  og  dets  Tale  mumle  fra  Stovet  og 
dets  Rost  være  som  et  Genfærds.  Senere  i  den  samme  Profeti 
hentyder  Esajas  til  »en  forseglet  Bogs  Ord,  hvilken  man  giver 
den,  som  forstaar  sig  paa  Skrift,  og  siger:  kære,  læs  dette; 
men  han  maa  sige:  jeg  kan  ikke,  thi  den  er  forseglet;  eller 
Bogen  gives  en,  som  ikke  forstaar  sig  paa  Skrift,  og  der  siges: 
kære,  læs  dette;  men  han  maa  sige:  jeg  forstaar  mig  ikke  paa 
Skrift.« 

Denne  Profeti  blev  bogstaveligt  opfyldt,  da  Martin  Harris 
bragte  Afskrifter  af  Skrifttegnene  paa  Pladerne  til  Mormons 
Bog  til  Professor  Anthon  i  New  York.  Hr.  Anthon  svarede 
Martin  Harris  med  næsten  de  samme  Ord,  som  Esajas  an- 
fører. Da  han  blev  underrettet  om,  at  Bogen,  hvorfra  Tegnene 
var  afskrevne,  var  forseglet,  sagde  han:  »Jeg  kan  ikke  læse  en 
forseglet  Bog.«  Hvor  mærkværkdigt  er  det  ikke,  at  Esajas 
sagde,  at  Bogens  Ord  blev  bragt  til  en,  som  var  lærd,  og  at 
Bogen  blev  givet  til  en,  som  ikke  var  lærd.  Hvor  fuldstændigt 
dette  harmonerer  med,  hvad  der  foregik  ved  Bogens  Frem- 
komst, da  Bogens  Ord  blev  vist  Hr.  Anthon  og  Bogen  givet 
til  Joseph  Smith. 

Paa  den  Tid,  da  dette  skulde  finde  Sted,  vilde  Herren  paa- 
begynde et  underligt,  ja  vidunderligt  Værk,  fordi  Folket  holdt 
sig  nær  til  ham  med  deres  Mund  og  ærede  ham  med  deres 
Læber,  men  deres  Hjerter  var  langt  fra  ham  og  deres  Frygt 
for  ham  kun  Menneskers  Bud,  som  de  havde  lært.  Det  vid- 
underlige Værk  er  paabegyndt,  og  som  ingensinde  tidligere  i 
Verdens  Historie  er  Tiden  nu  kommen,  da  Forholdene  blandt 
Menneskene  stemmer  med  denne  Profetis  Ord. 

Et  andet  Skriftsted  af  stor  Vigtighed,  der  har  Hentydning 
til  Amerikas  Beboere  i  tidligere  Tider,  er  en  Bemærkning  al 
vor  Frelser  i  den  ypperlige  Tale  vedrorende  sin  forestaaende 
Død:  »Og  jeg  har  andre  Faar,  som  ikke  hore  til  denne  Fold; 
ogsaa  dem  bør  jeg  føre,  og  de  skulle  hore  min  Rost;  og  der 
skal  blive  een  Hjord,  een  Hyrde.« 

Den  Mening  har  været  fremsat,  at  han  hentydede  til  Hed- 
ningerne, men  han  sagde  selv,  at  han  ikke  var  sendt  til  Hed- 
ningerne, men  til  de  fortabte  Faar  af  Israels  Hus.  Han  maa 
have  hentydet  til  Israeliter,  der  ikke  var  i  Palæstina,  og  Be- 
søget maa  have  fundet  Sted  efter  hans  Opstandelse.  Der  er 
intet  i  de  fire  Evangelier  om  et  saadant  Besog,  og  disse  Ord 
blev  udtalt  kort  før  hans  Død.  Da  Frelseren  besøgte  Nephi- 
terne,  erklærede  han,  at  hans  Ord  om  andre  Faar  hentydede 
til  dem;  men  paa  Grund  af  deres  Hjerters  Haardhed  i  Je- 

rusalem  befalede  Faderen  ham  ikke  at  sige  mere  derom  til 
Jøderne. 

Maaske  var  denne  Hentydning  til  andre  Faar  af  Israels  Hus 
bleven  fremsat  mere  tydeligt,  om  Folket  havde  været  villigt 
til  at  forstaa.  Af  samme  Grund  blev  mange  Hentydninger  til 
Mormons  Bog  og  Herrens  Folk  i  andre  Lande  end  Palæstina 
fremsat  paa  en  saadan  Maade,  at  deres  virkelige  Mening  var 
skjult.  Frelseren  underviste  i  mange  Ting  gennem  Lignelser, 
saaledes  at  de  Uforberedte  og  Vantro  ikke  kunde  forstaa.  Selv 
i  Dag  kan  Menneskene  i  Verden,  uden  Herrens  Aands  Vejled- 
ning, ikke  fatte  den  sande  Mening  af  de  her  fremsatte  Skrift- 
steder. De  samme  Forhold,  som  var  Aarsag  til,  at  Frelseren 
talte  i  Lignelser,  gor  sig  ogsaa  gældende  i  Tidernes  Fyldes 
Husholdning. 


MAALBEVIDSTHED. 

Maalbevidsthed  er  Slutstenen  i  Virksomhedens  Tempel. 
Den  binder  og  holder  sammen  til  et  Hele,  hvad  der  ellers  vilde 
ligge  spredt  og  unyttigt  hen.  Tilfældige  Luner,  flygtige  Ind- 
tryk, taagede  Forestillinger  og  lunkne  Forsætter  har  ingen 
Plads  i  Maalbevidsthed.  I  en  fast  og  urokkelig  Beslutning  om 
at  faa  en  Ting  udrettet,  er  der  en  uovervindelig  Kraft,  som  op- 
sluger alle  smaalige  Betænkeligheder  og  marcherer  frem  til 
Sejr. 

Alle  Mennesker,  der  bliver  til  noget  i  Livet,  er  Mennesker 
med  Maalbevidsthed.  De  holder  fast  ved  en  Idé,  en  Opgave, 
en  Plan,  og  vil  ikke  give  tabt  eller  holde  op;  de  værner  om 
den,  gennemtænker,  plejer  og  udvikler  den,  og  naar  de  moder 
Vanskeligheder  og  Modgang,  lader  de  sig  ikke  lokke  til  at 
overgive  sig;  tværtimod,  deres  Maalbevidsthed  forøges  i  Styrke 
eftersom  Hindringerne  taarner  sig  op,  og  jo  flere  og  større 
Vanskeligheder,  der  er  at  overvinde,  des  større  bliver  Sejren. 

SELVPRØVELSE. 

»Men  hvert  Menneske  prøve  sig  selv.« 

Paulus. 

At  kende  sig  selv  er  den  ypperligste  Kundskab,  som  et  Men- 
neske kan  besidde.  Selvkundskab  er  af  ligesaa  stor  Vigtigbed 
for  et  Menneske  paa  dets  Vandring  gennem  Livet,  som  der  er 
for  en  Skibsfører  at  vide,  hvor  han  er,  naar  han  har  været 
borte  fra  Land  i  flere  Dage  eller  Uger.  Hvad  vilde  man  tænke 
om  en  Kaptajn,  der  førte  sit  Skib  uden  at  gøre  Bestik?  Mange 
Mennesker  er  netop  i  denne  Tilstand;  de  lader  Tiden  gaa  uden 
i  nogen  Maade  at  bekymre  sig  om,  hvorhen  Livets  Strøm  forer 
dem. 

Det  er  langt  vigtigere  for  os  at  kende  os  selv  nøje  end  at 
være  bevandret  i  de  forskellige  Videnskaber  eller  bekendt  med 
andre  Menneskers  Biografi  og  de  forskellige  Folkeslags  Hi- 
storie. Disse  kan  blive  udmærkede  Vejvisere  for  os  paa  vor 
Vandring  gennem  Livet,  men  for  ret  at  drage  Nytte  af  de 
Eksempler,  de  giver  os,  er  det  nødvendigt,  at  vi  forst  prøver 
os  selv  og  grundigt  udvikler  vor  Selvkundskab,  saa  at  vi  kan 
sammenligne  vort  eget  Liv  med  deres,  som  vi  læser  om,  og 
da  samme  Aarsag  altid  har  samme  Virkning,  kan  vi  deraf 
slutte  os  til,  hvorhen  vore  Handlinger  vil  føre  os,  hvorved  vi 
bliver  tilskyndet  til  at  følge  gode  Eksempler  eller  advaret 
imod  at  gøre  det,  der  har  bragt  Ulykker  over  andre. 

Det  er  ikke  nok  at  prøve  sig  selv  paa  visse  Dage  af  Aaret, 
som  for  Eksempel  ved  Aarskiftet,  paa  en  Fødselsdag  eller 
naar  en  eller  anden  alvorlig  Begivenhed  indtræffer.  Nej,  det 
er  nødvendigt,  at  vi  daglig  prøver  os  selv,  og  at  vi  gor  det 
uden  Skaansel.  Vi  maa  ikke  gaa  paa  Akkord  med  Egenkærlig- 
heden, thi  den  er  en  af  de  værste  Fjender,  vi  har  at  kæmpe 
med.  Om  vi  lytter  til  den,  hindrer  den  os  i  at  bedømme  vor 
Handlemaade  rigtigt  og  fører  os  paa  Vildspor;  den  fremstiller 
vore  gode  Gerninger  for  os  i  forstørret  Maalestok,  medens  den 
gør  vore  Fejl  og  Svagheder  saa  smaa  og  ubetydelige,  at  vi 


185 

næppe  kan  faa  Øje  paa  dem.  Dersom  Egenkærligheden  har 
været  vor  Raadgiver,  lad  os  da  ufortøvet  give  den  Rejsepas  og 
indsætte  vor  Samvittighed  i  Stedet;  den  vil  vise  sig  at  være  en 
langt  paalideligere  Ven.  Lad  os  følge  dens  mindste  Vink,  og 
den  vil  blive  vor  gode  Engel. 

Vi  bør  ikke  forkaste  velmente  Raad,  og  dersom  vi  har  en 
god  Ven,  der  gør  os  opmærksom  paa  vore  Fejl,  bør  vi  ikke 
tro,  at  han  er  bleven  vor  Fjende,  fordi  han  fortæller  os  Sand- 
heden. Smigrerens  Ros  er  en  farlig  Gift,  hvor  behagelig  den 
end  kan  synes  at  være,  og  hvor  vel  fortjent  Egenkærligheden 
indbilder  os,  at  den  er.  Smiger  virker  søvndyssende  paa  det 
aandelige  Liv  ligesom  Opium  paa  Organismen.  Vi  bør  huske 
paa  Sandheden  af  de  gamle  Ord,  at  »de  er  ikke  alle  Venner, 
som  smile«,  og  »bedre  er  Vennenap  end  Fjendeklap«.  Vi  skal 
ikke  være  bange  for  at  hore,  hvad  vore  Fjender  siger  om  os; 
de  bedømmer  os  strengere,  end  vi  selv  gør,  og  kan  maaske 
gøre  os  den  Tjeneste  at  aabne  vore  Øjne  for,  hvad  der  er  und- 
gaaet  os  selv. 

Selvprovelse  siges  at  være  Dydens  sande  Skole,  og  den  er 
absolut  nødvendig,  om  vi  venter  at  opnaa  virkelig  Lykke  her 
i  Livet.  Den  gør  os  mere  hensynsfulde  i  vor  Omgang  med 
andre,  thi  den  gør  os  opmærksom  paa  vore  egne  Ufuldkom- 
menheder, og  med  dem  for  Øje  bliver  vor  Overbærenhed  med 
Næstens  Fejl  storre.  Biskop  Balle  siger:  »Erfaring  viser,  at 
Menneskene  ikke  er  saa  gode,  som  de  burde  være,  alle  har  de 
Fejl,  og  hos  dem  alle  ytrer  der  sig  en  eller  anden  ond  Til- 
bøjelighed, skønt  i  forskellige  Grader.«  Selvprovelse  viser  os 
for  vort  eget  Vedkommende,  at  dette  er  sandt.  Men  dette,  at 
komme  til  Erkendelse  om  sine  Fejl,  er  allerede  et  langt  Stykke 
frem  paa  Vejen  til  Forbedring,  hvorimod  det  er  umuligt  at 
betræde  denne  Vej,  saa  længe  vi  ikke  har  opdaget,  hvori  vore 
Fejl  bestaar. 

Den,  som  tror  sig  selv  karsk,  tilkalder  ikke  Lægen.  Der  er 
vel  næppe  nogen,  der  vil  vende  sig  fra  sin  Vejs  Vildfarelser, 
saa  længe  han  ikke  har  et  klart  Begreb  om  Beskaffenheden 

af  hans  Handlemaade.  Ved  at  gaa  i  os  selv,  ved  at  prove  os 
selv,  kan  vi  opdage  Bjælken  i  vort  eget  Øje  —  se,  hvori  vi  har 
fejlet,  og  paa  hvilket  Omraade  vi  er  svage,  og  da  kan  vi  mod- 
arbejde dette  daarlige  i  os  og  med  Guds  Hjælp  faa  Kraft  til 
at  overvinde  det. 

En  Gartner  lader  ikke  Ukrudtet  trives  uforstyrret  i  sin 
Have,  men  saa  snart  det  kommer  frem,  lader  han  det  luge  op. 
En  lignende  Fremgangsmaade  burde  vi  følge  med  Hensyn  til 
vore  Fejl,  og  kun  ved  nøje  Selvprovelse  kan  vi  faa  Øje  paa 
Ukrudtet  i  vor  aandelige  Have,  thi  i  denne  som  i  den  natur- 
lige vokser  det  daarlige  frodigt  af  sig  selv,  medens  det  gode 
og  nyttige  maa  plantes,  fredes  og  opelskes,  for  at  det  kan 
vokse  og  bære  Frugt.  Vi  burde  beflitte  os  paa  at  dyrke  og 
frembære  Aandens  Frugter,  som  af  Paulus  i  Galaterb revet 
kaldes:  Kærlighed,  Fred,  Glæde,  Langmodighed,  Mildhed, 
Godhed,  Trofasthed,  Sagtmodighed  og  Afholdenhed.  Om  vi 
bærer  saadanne  Frugter,  opfylder  vi  Hensigten  med  vor  jor- 
diske Tilværelse  og  sikrer  os  imod  Dommen,  thi  Paulus  siger: 
»imod  saadanne  er  Loven  ikke«.  Men  dersom  vi  lader  Livets 
Ukrudtsplanter  frodigt  spire  og  vokse,  saasom  Urenhed,  Nag, 
Trætte  og  de  andre  Onder,  som  Paulus  nævner,  da  er  vi  paa 
farlig  Grund,  thi^  som  han  siger,  de,  der  gor  saadant,  »kunne 
ikke  arve  Guds  Rige«.  Derfor:  Kend  dig  selv;  se  efter,  hvad 
der  bor  i  dit  Hjerte,  og  dersom  der  er  Ukrudt,  riv  det  ud. 

Selvprovelse  er  ikke  alene  nødvendig  i  moralsk  Henseende, 
men  er  det  ogsaa  med  Hensyn  til  vore  religiose  Pligter,  vor 
Tro  og  Haab.  Ethvert  Menneske  bor  forvisse  sig  om,  at  den 
Religion,  han  bekender  sig  til,  den  Kirke,  han  tilhører,  er 
bygget  paa  den  rette  Grundvold,  paa  Aabenbarelsens  Klippe, 
og  at  de  Lærdomme,  han  følger  og  indretter  sit  Liv  efter,  er 
i  Overensstemmelse  med  dem,  som  vor  Frelser  og  hans  Dis- 
ciple lærte,  thi  ellers  vil  de  ikke  gavne  os  til  Frelse.  Lad  os 
lægge  Pauli  Ord  paa  Sinde:  »Ransag  eder  selv,  om  I  er  i 
Troen;  prøver  eder  selv.«  j  5  # 

LIVETS  KORS. 

(Af  R.  M.  Bryce  Thomas  i  »Mill.  Star«.) 

I  vor  daglige  Omgang  med  vore  Medmennesker  faar  vi  Ind- 
trykket af,  at  Skuffelser,  Sygdom,  Sorg,  Taarer  og  forskellige 
Genvordigheder  er  meget  almindelige,  og  maaske  vi  somme- 
tider undres  over,  hvorfor  og  i  hvad  Hensigt  et  godt  og  kær- 
ligt Forsyn  tillader  saadanne  Ulykker  at  ramme  Menneskene. 

Blandt  Jøderne  i  Palæstina  synes  den  meget  almindelige 
Mening  at  have  gjort  sig  gældende,  at  Lidelser  skyldtes  per- 
sonlige Overtrædelser  af  den  Lidende  selv.  Ved  en  vis  Lej- 
lighed, for  Eksempel,  blev  Frelseren  underrettet  om,  at  Pi- 
latus  havde  ladet  nogle  Galilæere  henrette,  hvis  Blod  blev 
blandet  med  Offerdyrenes,  hvilke  de  var  i  Færd  med  at  ofre, 
da  de  blev  ihjelslagne.  De,  der  bragte  Meddelelsen,  synes  at 
have  næret  den  Anskuelse,  at  disse  Menneskers  Skæbne  var 
en  Følge  af  deres  Synder.  Ifølge  den  jødiske  Historiker  Jo- 
sephus  blev  Galilæerne  betragtet  som  en  urolig  og  oprørsk 
Folkestamme,  hvorfor  de  dræbte  Mænd  mentes  fuldtud  at 
have  fortjent  den  Skæbne,  der  ramte  dem.  I  sit  Svar  til  dem 
hentydede  Herren  til  Faldet  af  Taarnet  i  Siloam,  der  ihjelslog 
atten  Personer,  og  sagde  til  dem,  at  i  intet  af  disse  Tilfælde 
skulde  de  betragte  de  Omkomne  som  Syndere  fremfor  alle 
andre,  og  sluttede  med  den  Advarsel  til  dem,  at  dersom  de 
ikke  omvendte  sig,  skulde  de  ligeledes  omkomme.  (Luk.  13: 
1-5.) 

Denne  fejlagtige  Opfattelse  synes  ikke  alene  at  have  været 
fremherskende  blandt  Jøderne,  men  ogsaa  iblandt  i  det 
mindste  nogle  af  de  hedenske  Folkeslag  i  den  da  kendte  Ver- 
den, thi  vi  læser,  at  da  Apostelen  Paulus  led  Skibbrud  paa 
Øen  Meleta  under  sin  Rejse  til  Rom,  blev  han  bidt  af  en  gif- 
tig Øgle,  da  han  samlede  Brænde  til  at  lægge  paa  Baalet.  Han 
blev  straks  Genstand  for  Øboernes  Mistro,  idet  de  formodede,  at 
han  var  en  Morder,  hvem  Gengældelsen  ikke  havde  tilstedt  at 
leve,  uagtet  han  blev  reddet  fra  Havet.  (Ap.  Ger.  28:  1—5.) 

Joderne  havde  desuden  den  Anskuelse,  at  Lidelser  ikke 
alene  var  Følgen  af  Synder  begaaede  i  dette  Liv,  men  ogsaa 
af  Handlinger  udførte  i  en  tidligere  Tilværelse.  Endvidere 
troede  de,  at  Børnene  kunde  komme  til  al  lide  Straffen  fol- 
deres Forældres  Overtrædelser.  I  det  Tilfælde,  der  omtales  af 
Johannes,  hvor  de  kommer  forbi  et  blindfodt  Menneske,  er  det 
ikke  de  omkringstaaende  Joder,  der  lader  den  gængse  An- 
skuelse komme  til  Orde,  men  Kristi  egne  Disciple.  De  siger  til 
ham:  »Herre,  hvem  har  syndet,  denne  eller  hans  Forældre, 
saa  han  skulde  fødes  blind?«  Jesus  svarede,  at  det  var  ikke 
for  nogen  Synd,  hverken  af  ham  eller  hans  Forældre,  at  han 
var  blind,  men  for  at  Guds  Kraft  kunde  aabenbares  paa  ham. 
(Joh.  9:  1—3.) 

Der  er  intet  i  vor  Frelsers  Udtalelser  angaaende  de  myrdede 
Galilæer  og  andre,  der  kan  anføres  som  Stotte  for  den  An- 
skuelse, at  Synd  og  Overtrædelse  uden  Omvendelse  ikke  en 
Gang,  for  eller  senere  og  i  en  eller  anden  Form,  vil  blive  fulgt 
af  en  retfærdig  Gengældelse.  Hans  Ord  er  blot  et  Udtryk  for, 
at  Gengældelse  ikke  altid  kommer  umiddelbart  efter  Over- 
trædelsen eller  den  slette  Handlings  Udførelse,  og  sommetider 
ikke  en  Gang  i  dette  Liv;  ligeledes  lærte  han,  at  naar  Menne- 
sker rammes  af  en  voldsom  Dod,  bor  det  ikke  straks  antages, 
at  de  var  i  særlig  Grad  ugudelige  fremfor  andre  Mennesker. 
Der  har  altid  været  og  er  endnu  mange  samvittighedsløse  og 
ondsindede  Personer,  som  synes  at  være  begunstigede  af  Lyk- 
ken i  dette  Liv.  Kong  David  taler  om  de  Ugudeliges  Velvære 
paa  hans  Tid  sigende:  »Se,  disse  ere  de  Ugudelige;  dog  ere  de 
rolige  i  Verden;  de  forøge  deres  Gods.«  (Ps.  72:  12.) 

Hvad  kan  da  være  Forsynets  Hensigt  med  at  lade  os  mode 
Sorger  og  Ulykker?  De  kan  ikke  altid  være  en  Folge  af  Synd, 
thi  der  paaføres  Mennesker  saadanne  Lidelser,  som  man  ikke 
paa  nogen  mulig  Maade  kan  føre  tilbage  til  en  eller  anden 
Brode  eller*  Synd,  som  for  Eksempel  medfødt  Vanførhed, 
Blindhed  eller  Døvstumhed  fra  Fodselen.  Saadanne  Ulykker 
som  disse  kan  muligvis  hensætte  os  i  Forundring  og  Tvivl, 

men  eftersom  Gud  er  god  og  ikke  kan  tage  fejl,  maa  vi  gaa 
ud  fra,  at  Forsynets  Hensigt  med  saadanne  Tilskikkelser  altid 
er  baade  god  og  viis,  selv  om  Mennesker  ikke  kan  fatte  hvor- 
ledes. 

To  Formaal  blev  imidlertid  omtalt  af  Herren  selv  —  det 
ene  i  Svaret  paa  Sporgsmaalet  om  den  blindfodte  Mands 
Skyld,  nemlig,  at  Guds  Kraft  kunde  blive  tilkendegivet  paa 
ham.  Gennem  dette  Mirakel  lærer  vi  for  det  forste,  at  Blind- 
heden var  en  guddommelig  Forordning  i  en  eller  anden  god 
og  ophojet  Hensigt,  og  dernæst,  at  Helbredelsen  var  et  Ud- 
tryk for  Guds  Magt,  Naade  og  Barmhjertighed  mod  Menne- 
sket. Sikkert  kunde  intet  bedre,  end  en  Handling  af  denne 
Slags,  have  tilkendegivet  Guds  Omsorg  og  Kærlighed  for  sine 
Born  paa  Jorden. 

Det  andet  Tilfælde  er  Opvækkelsen  af  Lazarus.  Den  af  Frel- 
seren fremsatte  Grund  til,  at  det  blev  tilladt  Lazarus  at  dø, 
var,  at  Gud  og  hans  Son  kunde  blive  herliggjorte  eller  ærede 
formedelst  hans  Genopvækkelse  til  Livet.  Dette  maa  ogsaa 
have  været  Resultatet  af  saa  mægtig  en  Undergerning,  som 
at  oprejse  et  Menneske  til  Livet,  efter  at  han  havde  ligget  tre 
Dage  begravet.  Denne  Handling  var  ogsaa  et  Vidnesbyrd  om 
den  guddommelige  Medfølelse  og  Kærlighed  for  den  lidende 
Menneskehed,  idet  endog  Herren  selv  græd  ved  Synet  af  disse 
Folks  Sorg  og  Taarer.  Ved  denne  Udfoldelse  af  guddommelig 
Magt  og  Kærlighed  blev  baade  den  almægtige  Guds  og  hans 
Sons  Ære  og  Herlighed  tilkendegivet.  Kan  vi  ikke  gaa  ud  fra, 
uagtet  det  ikke  udtrykkelig  siges,  at  det  var  af  lignende  Grund, 
at  mange  af  de  underfulde  Mirakler  blev  udforte,  hvorom  vi 
læser  i  baade  det  gamle  og  nye  Testamente? 

Af  Skrifterne  lærer  vi,  at  Sorg  og  Lidelser  rammer  os,  ikke 
som  vilkaarlige  Plager,  men  som  Livets  egentlige  Skole- 
mestre, hvis  Opgave  det  er  at  gore  os  skikkede  til  at  modtage 
en  Arvelod  blandt  Lysets  Born.  I  Salomons  Ordsprog  (3: 11, 12) 
læser  vi:  »Min  Son!  foragt  ikke  Herrens  Tugt,  og  vær  ikke 
utaalmodig  ved  hans  Revselse.  Thi  Herren  revser  den,  som 

han  elsker,  og  som  en  Fader  den  Søn,  i  hvem  han  har  Behag.« 
Paulus  formaner  Hebræerne  paa  lignende  Maade  og  siger  til 
dem,  at  dersom  de  var  uden  Tugtelser,  hvori  alle  har  Del, 
maatte  de  jo  betragtes  som  uægte  og  ikke  Sønner,  thi  hvem 
er  den  Søn,  som  Faderen  ikke  tugter?  (Heb.  12:  5 — 11.)  I  Jo- 
hannes Aabenbaring  finder  vi  følgende  Ord  i  Budskabet  til 
Menigheden  i  Laodikea:  »Alle  dem,  jeg  elsker,  dem  revser  og 
tugter  jeg;  vær  derfor  nidkær  og  omvend  dig.«  (Aab.  3:  19.) 

Da  Gud  er  evig,  maa  han  altid  have  evige  Hensigter,  og  det, 
der  bereder  os  for  Evigheden,  kan  kun  være  Udtryk  for  den 
guddommelige  Kærlighed  og  Naade.  Vi  underrettes  øm,  at 
selv  vor  Frelser  maatte  fuldkommengøres  gennem  Lidelser 
(Heb.  2:  10;  5:  8,  9).  Hans  Liv  paa  Jorden  var  en  Række  af 
Genvordigheder  og  Fristelser,  thi  han  blev  fristet  ligesøm  vi, 
men  vandt  Sejr  over  alle  Fristelser.  Det  var  gennem  de  Ting, 
han  led  under  sin  jordiske  Tilværelse,  at  han  lærte  Lydighed 
og  blev  fuldkommen.  (Heb.  5:  8.)  Hvor  meget  mere  maa  det 
derfor  ikke  være  nødvendigt  for  dødelige  Mænd  og  Kvinder 
at  udstaa  de  Prøver,  der  bedst  vil  gøre  dem  skikkede  til  at 
øpnaa  Fuldkommenhedens  Maal.Ved  Lydighed  til  de  gud- 
dommelige Love  opnaas  Lyskalighed,  baade  her  og  hisset, 
medens  Overtrædelsen  af  naturlige  og  aandelige  Love  med- 
fører Smerte,  Sorg  og  Elendighed. 

Vi  bor  lære  at  betragte  vore  jordiske  Genvordigheder  og 
Prøver  for,  hvad  de  virkeligt  er  —  ikke  saa  meget  Straffe- 
domme —  men  en  kærlig  Faders  Tugtelser  givne  til  os  for  at 
rette  vore  Fejl  og  rense  os  for  ondt.  Ved  Lidelsers  tugtende 
Indflydelse  leder  Herren  Mennesker  tilbage  til  sig.  Hr.  Brovv- 
ning  bemærker  i  sin  lille  Bog:  »Dersom  Synd  ikke  medførte 
Straf,  hvor  dybt  vilde  Mennesker  da  ikke  synke  i  Last  og 
Morke?  Dersom  Daarskaber  ikke  bragte  Sorg  og  Lidelser, 
hvorledes  skulde  Mennesker  lære  at  blive  klogere?  Dersom  vi 
ikke  faldt,  fordi  vi  glemte  Gud,  hvorledes  skulde  vi  lære  at 
leve  i  ydmyg  Tillidsfuldhed  til  ham?« 

Irettesættelser  og  Tugtelser  har  ogsaa  deres  Vederlag,  fordi 
vore  Genvordigheder  har  en  forædlende  Indflydelse. 

1.  Vore  Kors  er  de  bedste  Lærere,  der  findes,  thi  uden  dem 
vilde  der  altid  være  Fare  for  at  blive  overmandet  af  Verdens 
Tillokkelser,  Fornøjelser  og  Ærgerrighed,  medens  vi  med 
dem  lærer  Taalmodighed  og  faar  større  Tillid  til  Gud  og  hans 
Ord. 

2.  De  paavirker  os  paa  en  ny  Maade,  idet  de  gor  os  blød- 
hjertede og  medfølende  overfor  de,  der  rammes  af  Ulykker, 
Sorg,  Nød,  Sygdom  eller  anden  Modgang. 

3.  De  lærer  os  de  jordiske  Tings  flygtige  Karakter  og  viser 
os,  hvor  forbigaaende  og  usikre  disse  faa  Aar  er,  der  udgør 
vor  jordiske  Prøvestand. 

Det  er  træffende  blevet  sagt,  at  dersom  Gud  ikke  havde 
andet  Formaal  med  Menneskene,  end  hvad  der  tilhorer  dette 
Liv,  da  kunde  vi  med  Grund  beklage  os  over  vore  Lidelser. 
Men  naar  vi  véd,  at  den  guddommelige  Hensigt  med  vore 
Prøver  er  at  lutre  os  og  gøre  os  lykkelige,  da  kommer  vi  til 
at  betragte  dem  som  intet  mindre  end  Velsignelser  i  For- 
klædning. At  de  er  tunge  at  bære,  kan  ikke  nægtes,  men  som 
Dagen  er,  saaledes  skal  ogsaa  vor  Styrke  være. 

George  Eliot  siger  om  sine  Erfaringer  og  Prøver  i  Bogen 
»Liv  og  Breve«:  »Jeg  har  allerede  modtaget  nogle  af  de  Vel- 
signelser, der  alene  tilhorer,  hvad  vi  kalder  Modgang,  som 
imidlertid  kun  er  et  dybere  Indblik  i  Livet.  Paulus,  der  ikke 
havde  Øjnene  fæstet  paa  de  Ting,  der  ses  og  som  er  timelige, 
men  paa  de  Ting,  der  ikke  ses  og  som  er  evige,  regnede  ikke 
den  nærværende  Tids  Lidelser  værdige  til  Sammenligning 
med  den  Herlighed,  som  skal  aabenbares  paa  os.«  (Rom.  8:  18.) 


PRÆSTEDØMMET. 

Dette  Præstedomme  og  dets  Nogler  er  givet  til  Menneskene, 
og  hvis  de  anvender  det  paa  rette  Maade,  kan  de  aabne  Her- 
rens Skatkammer  øg  opnaa  den  hojeste  Tilfredshed.  Et  Men- 
neske, der  er  iført  en  Del  af  Præstedømmet  og  vedbliver  at 
være  trofast  i  sit  Kald,  som  altid  glæder  sig  over  at  udfore  de 
Ting,  som  Gud  forlanger  af  ham,  og  vedbliver  gennem  Livet 

at  opfylde  enhver  Pligt,  vil  sikre  sig,  ikke  alene  det  Privi- 
legium at  modtage,  men  Kundskaben  om,  hvorledes  han  skal 
modtage  Guds  Dybheder,  at  han  altid  kan  kende  og  forstaa 
Guds  Vilje.  Han  vil  være  i  Stand  til  at  skelne  mellem  Ret  og 
Uret;  mellem  det,  som  horer  Gud  til,  og  det,  der  ikke  er  af 
ham.  Og  Præstedømmets  Aand  indeni  ham  vil  vedblive  at 
forøges,  indtil  den  bliver  som  en  Kilde  med  levende  Vand; 
indtil  den  er  lig  Livets  Træ;  indtil  den  er  en  uafbrudt  Strøm 
af  Intelligens  og  Oplysning  til  det  Menneske.  Enhver,  der 
bliver  anbetroet  det  evige  Præstedommes  Nøgler,  vil  gennem 
et  trofast  Liv  erhverve  sig  Kraft  til  at  se  guddommelige  Ting 
og  vil  fatte  og  forstaa  dem  ligesaa  tydeligt,  som  han  nogen- 
sinde forstod  noget  ved  at  betragte  det  med  sine  naturlige 
Øjne,  eller  saa  tydeligt,  som  han  nogensinde  kunde  skelne  en 
Ting  fra  en  anden  gennem  sine  Sanser.  Til  ethvert  Menneske, 
der  er  trofast  mod  dette  Præstedømme;  som  kan  overvinde 
Fjenden,  forpurre  Dodens  Hensigter  —  eller  den,  der  har 
Magt  over  Døden  —  er  givet  det  Privilegium  at  leve  paa  Jor- 
den, til  han  naar  sin  beskikkede  Alder;  og  han  kan  vide,  se 
og  forstaa  ved  A  åbenbaring  de  Ting,  som  hører  Gud  til, 
ligesaa  umiddelbart,  som  vi  forstaar  de  naturlige  Ting  om- 
kring os-  Brigham  Young. 


BEKENDTGØRELSE. 

Kort,  der  kan  bruges  som  Navne  eller  Visitkort,  med  De 
Sidste-Dages  Helliges  Trosartikler  paa  den  ene  Side  er  nu  til 
Salg  paa  Missions-  og  Konferenoekontorerne.  Prisen  er  75  Øre 
pr.  Hundrede.  I  mindre  Partier  1  Øre  Stykket. 

